paragraph_text: Nije bio komercijalno uspješan kao mnogi njegovi suvremenici, iako je imao podosta pjesama koje su ušle na top-ljestvice. Unatoč tome mnogo je utjecao na Oi! i street punk. Ime ovog sastava navodno dolazi od dijela zidnog grafita kojeg je njihov utemeljitelj Jimmy Pursey ugledao na nekom zidu. Grafit je izvorno glasio |Walton & Hersham '69 no dio je izblijedio. Odnosio se na nogometni klub Walton & Hersham FC koji je 1969. godine osigurao ulazak u Athenian League, englesku amatersku nogometnu ligu koja obuhvaća klubove iz Londona i okolice.